b'\n_START_ARTICLE_\nProtokol om ejendomserhvervelse i Danmark\n_START_PARAGRAPH_\nProtokol om ejendomserhvervelse i Danmark er en till\xc3\xa6gsprotokol til Traktaten om Den Europ\xc3\xa6iske Union (EU-traktaten) og Traktaten om Den Europ\xc3\xa6iske Unions Funktionsm\xc3\xa5de (EUF-traktaten), som senest er \xc3\xa6ndret ved Lissabontraktaten._NEWLINE_Till\xc3\xa6gsprotokollen, der ogs\xc3\xa5 er kendt som "Protokol nr. 32", g\xc3\xb8r det muligt for den danske stat at opretholde lovgivning, der diskriminerer p\xc3\xa5 baggrund af nationalitet. Specifikt er denne undtagelse til det ellers grundl\xc3\xa6ggende diskriminationsforbud i EUF-traktatens artikel 18 m\xc3\xb8ntet p\xc3\xa5 tilf\xc3\xa6lde, hvor den danske stat, ved lov, forbyder ikke-danske statsborgere at erhverve bolig, der ikke er hel\xc3\xa5rsbolig, i Danmark.\n_START_SECTION_\nOrdlyd\n_START_PARAGRAPH_\nDE H\xc3\x98JE KONTRAHERENDE PARTER,_NEWLINE_ SOM \xc3\x98NSKER at finde en l\xc3\xb8sning p\xc3\xa5 visse s\xc3\xa6rlige problemer, der er af interesse for Danmark,_NEWLINE__NEWLINE_ER BLEVET ENIGE OM f\xc3\xb8lgende bestemmelse, der knyttes som bilag til traktaten om Den Europ\xc3\xa6iske Union og traktaten om Den Europ\xc3\xa6iske Unions funktionsm\xc3\xa5de:_NEWLINE__NEWLINE_Uanset bestemmelserne i traktaterne kan Danmark opretholde den g\xc3\xa6ldende lovgivning om erhvervelse af ejendomme, der ikke er hel\xc3\xa5rsboliger.'